הוועדה לפיקוח על הקרן לאזרחי ישראל, כנסת 25, פרוטוקול מספר 1, 2023-01-17 00:00

): אחר הצוהריים טובים, אני מתכבד לפתוח את ישיבת ועדת הכנסת, אדוני היושב-ראש, ישיבה שבה אנחנו ממנים את חברת הכנסת לימור סון הר מלך לוועדה סופר חשובה, סופר מעניינת, סופר מאתגרת, שיש בה גם הרבה תוכן

):  זו ועדה שהתחילה כוועדה זמנית ועכשיו היא הופכת לוועדה קבועה

):  יהיה מעניין לראות בוועדה – אשר בטוח יהיו בה הרבה דיונים אמוציונליים – איך את מביאה את הסגנון הייחודי שלך שאני חושב שכל אחד פה בכנסת מתרשם מהשלווה, מהרוגע, את בת שיח מהנה מאוד ומעניינת

):  אני בטוח שתעשי בוועדה את העבודה על הצד הטוב ביותר, כשבראש מעיינך, לפי מה שהספקתי להכיר אותך, זה לגמרי-לגמרי אזרחי מדינת ישראל

):  אני מאחל המון-המון בהצלחה, וכל מה שצריך – אני כמובן פה

):  בהצלחה

לימור סון הר-מלך: תודה רבה

): אז אם כך, בהתאם להוראות סעיף 106(א)(1) לתקנון הכנסת, הוועדה תבחר יושב-ראש מבין חבריה לפי המלצת ועדת הכנסת

):  ועדת הכנסת החליטה להמליץ לוועדה לפיקוח על הקרן לאזרחי ישראל לבחור בחברת הכנסת לימור סון הר מלך כיושבת-ראש הוועדה

):  מי בעד? מי נגד?              

): אושרה

):          ההצעה התקבלה פה אחד

):  שיהיה המון בהצלחה

):  בבקשה

לימור סון הר-מלך: זה בהחלט אירוע מרגש עבורי

לימור סון הר-מלך:  אשמח שאתה, יושב-ראש הכנסת, תתחיל בדבריך

אמיר אוחנה: תודה רבה לך גברתי היושבת-ראש, תודה לחברי הכנסת

אמיר אוחנה:  ברוך ה' שיש מה לחלק

אמיר אוחנה:  היה ויכוח גדול סביב העניין של הגז, כפי שאתם ודאי זוכרים – למי הוא שייך, באיזה היקפים, בסוף הגיעו לאיזון שהגיעו

אמיר אוחנה:  המשימה שמוטלת עלייך, גברתי היושבת-ראש, זה לדאוג לכך שהמשאבים האלה יגיעו למקומות הנכונים

אמיר אוחנה:  אני מאחל לך שתעשי הכול בלב פתוח ונפש חפצה ועם שכל ישר

אמיר אוחנה:  מההתרשמות, מההיכרות הקצרה ביננו – אין לי ספק שכך יהיה

אמיר אוחנה:  אני בטוח שגם חברי הכנסת בוועדה יסייעו בידך, כך גם צוות הוועדה

אמיר אוחנה:  תעשי הרבה דברים טובים

אמיר אוחנה:  בהצלחה גדולה

לימור סון הר-מלך: בעזרת ה', תודה רבה, תודה לכם

לימור סון הר-מלך:       ברשותכם וברשות הצוות המופלא הזה שזכיתי להכיר, של נטלי, נועם ונתנאל

לימור סון הר-מלך:  המעמד הזה באמת נורא-נורא מרגש אותי

לימור סון הר-מלך:  האמת שבהתחלה כשאמרו לי "הקרן לאזרחי ישראל", נראה לי כמו לרבים פה במדינת ישראל, זה היה בעיקר סימן שאלה, מה זה הדבר הזה? לאט-לאט כשהתחלנו לצלול פנימה, ואנחנו כבר במשך חודשיים ביחד צוללים לתוך עומקי הוועדה המופלאה הזאת, שבאמת המטרה המרכזית והעיקרית שלה - - -     

אמיר אוחנה: אם תצללו עוד יותר עמוק תמצאו עוד גז

עמיחי אליהו: רק שלא יחלקו אותו אחר כך

אביגדור ליברמן: אגב, זה לא רק גז, זה כל משאבי הטבע

לימור סון הר-מלך: נכון

לימור סון הר-מלך:  זה כל משאבי הטבע

לימור סון הר-מלך:       אני חושבת שהמחשבה שנמצאת בראשית של הוועדה הזאת, בבסיס של הוועדה הזאת ושל ההקמה שלה, זה באמת הדאגה לעתידם של ילדי ישראל

לימור סון הר-מלך:  מי שכבר קצת הכיר אותי, חברי הוועדה, יחידת המחקר והייעוץ המשפטי, קצת למדו להכיר שהתחום שאני יותר אתמקד בו כנראה זה יהיה תחום החינוך

לימור סון הר-מלך:  אני מאמינה שחינוך ילדי ישראל הוא היסוד והשורש לכול, לחיים שלנו, לעתיד של המדינה שלנו, ולעתיד של הילדים שלנו, וזה קורה שם

לימור סון הר-מלך:  אנחנו לא רוצים לעסוק בכיבוי שריפות כבר במצבים שהילדים שלנו מגיעים לחברה, גדלים לתוך חברה שהיא חברה קשה ולא מכילה, אלא אנחנו רוצים לגדל פה דור של ילדים שחיים לתוך חברה ערכית, אידיאליסטית, תורמת, נותנת, פועלת

לימור סון הר-מלך:  וכדי שזה יקרה, זה לא קורה כשהם גדולים, אלא איזה דברים אנחנו משרישים בתוכם כשהם קטנים כבר

לימור סון הר-מלך:      אני רוצה לדבר על עוד נקודה

לימור סון הר-מלך:  אחד הדברים שאי אפשר להתעלם מהם הוא שהוועדה הזאת מתעסקת במשאבי הטבע של ארץ ישראל

לימור סון הר-מלך:  אני רוצה להביא סיפור שהוא מסופר על הסבא שלך, הרב עמיחי, הרב מרדכי אליהו, שמספר לא על גז, אלא הוא מספר על מציאת נפט בארץ, כן, יש דבר כזה

לימור סון הר-מלך:  את הסיפור מספר בן משפחת בן דוד

אמיר אוחנה: זאת חלץ בשנות ה-50

לימור סון הר-מלך: כן

לימור סון הר-מלך:  זה האזור

עמיחי אליהו: אני לא מכיר את כל הסיפורים על סבא

לימור סון הר-מלך: מי שמספר את הסיפור הזה זה רוני בן דוד, שהוא מספר את זה על הרב מרדכי אליהו

לימור סון הר-מלך:  והוא מספר שלפני 15 שנה – זה לא היה לפני 15 שנה באמת, זה כבר 20 שנה מאז שהספר יצא – באנו אל הרב מרדכי אליהו זצ"ל, אליו אנחנו קרובים מאוד, עם הגאולוג שעוזר לנו בחיפושי נפט

לימור סון הר-מלך:  מדובר במומחה בעל שם עולמי בחיפושי נפט והוא גם איש מאמין חסיד גור

לימור סון הר-מלך:  שאלנו את הרב שאלות כגון, האם לחפש נפט בארץ? איפה לחפש? וכדומה

לימור סון הר-מלך:  הרב ישב עם המפה ואמר לנו איפה לדעתו נמצא הנפט

לימור סון הר-מלך:  הוא גם אמר לנו שכדי להגיע לנפט צריך לקדוח בתחילה במאונך ואחר כך במאוזן

לימור סון הר-מלך:  המומחה לחיפושי נפט שהבאנו איתנו אמר לרב מרדכי אליהו, שאין בעולם מקדח כזה

לימור סון הר-מלך:  הרב התעקש ואמר שיש

לימור סון הר-מלך:  המומחה אמר לרב: אני במקצוע הזה כבר הרבה שנים ואני לא מכיר מקדח שקודח בזווית

לימור סון הר-מלך:  אמר לו הרב: אתה חסיד? אמר לו המומחה: כן

לימור סון הר-מלך:  אמר לו הרב: חסיד לא שואל שאלות, הרב אומר והחסיד צריך לעשות, לך תחפש

לימור סון הר-מלך:  המומחה יצא משם, תמה ואמר לנו: אני לא מבין את הרב, איך בכלל עושים דבר כזה

לימור סון הר-מלך:  אי אפשר לקדוח ישר ואחר כך במאוזן, אני לא מבין את הרב

לימור סון הר-מלך:  אמרנו לו שאם הרב אמר, צריך לחפש

לימור סון הר-מלך:  הוא חיפש קצת ולא מצא, ואמר לנו שאין

לימור סון הר-מלך:  המשכנו בחיפושים ושוב באנו אל הרב ואמרנו לו שלא מצאנו נפט

לימור סון הר-מלך:  הרב אמר לנו: יש נפט, אני מריח אותו עד לפה

לימור סון הר-מלך:  תעשו מה שאמרתי לכם, דעו לכם, לפני ביאת משיח יתגלה נפט בארץ ישראל, לא תחסר כל בה

לימור סון הר-מלך:  נדהמנו, לא דיברנו כלל על משיח, דיברנו על עסקים, על נפט, על כלכלה, מה הרב מערב פה את המשיח

לימור סון הר-מלך:  שאלנו מה הרב אומר, והוא הסתכל על הרצפה, חזר ואמר: לפני ביאת המשיח יתגלה נפט בארץ ישראל

לימור סון הר-מלך:  שוב ביקשנו מהמומחה שלנו לחפש את המקדח המיוחד הזה שהוא לא האמין בכלל שהוא קיים

לימור סון הר-מלך:  הוא חיפש שוב והוא מצא שיש חברה אחת בעולם שקודחת באופן כזה

לימור סון הר-מלך:       הבאנו לארץ את המקדח המיוחד שעלה המון כסף

לימור סון הר-מלך:  מיד בתום קידוח אחד מצאנו את הנפט, בדיוק באופן שהרב אמר לנו

לימור סון הר-מלך:  היום אנחנו מוציאים נפט בערך של כמיליון דולר לחודש

לימור סון הר-מלך:  זה לא נחשב הרבה במונחים של השקעות נפט, אבל אנחנו כבר יודעים איפה נמצאים מרבצי הנפט הגדולים, יודעים לאן החברה שלנו הולכת

לימור סון הר-מלך:  מה שמשמח אותנו במיוחד זה לא הנפט, הוא בוודאי חשוב, הוא יבנה את מדינת ישראל למדינה יותר חזקה שאיננה תלויה במדינות אחרות

לימור סון הר-מלך:       זה מה שהתורה אומרת על ארץ ישראל: ארץ טובה, ארץ נחלי מים, עינות ותהומות יוצאים בבקעה ובהר

לימור סון הר-מלך:  ארץ חיטה ושעורה, גפן ותאנה ורימון

לימור סון הר-מלך:  ארץ זית שמן ודבש

לימור סון הר-מלך:  ארץ אשר לא במסכנות תאכל בה לחם, לא תחסר כל בה

לימור סון הר-מלך:       אני חושבת שהפסוק הזה מדבר על הכוח והכישרון שיש לנו בארץ הזאת

לימור סון הר-מלך:  יש לנו ארץ מבורכת במשאבים

אביגדור ליברמן: אולי קראו ליזם הזה לא רוני בן דוד, אלא משיח בן דוד

לימור סון הר-מלך: יכול להיות

לימור סון הר-מלך:  משפחת בן דוד היא משפחה די מוכרת בעולם העסקים

לימור סון הר-מלך:       אני חושבת שאנחנו זוכים להיות עדים, דווקא דרך הוועדה הזאת, לברכתה של הארץ

לימור סון הר-מלך:  כשאנחנו מחוברים ומרגישים את החיבור שלנו לארץ הזאת, אנחנו זוכים גם לראות את טובה ואת ברכתה, ואת השפע שהיא מביאה, ואיך השפע הזה הוא לא רק נותן לנו מענה לצורך הרגעי, אלא באמת למשהו שהוא יותר עתידני

לימור סון הר-מלך:  ובעזרת ה', אני מאמינה שפה אנחנו נראה ביחד, יש לנו צוות מדהים, ממש מדהים

לימור סון הר-מלך:  תודה לקדוש ברוך הוא על הדבר הזה

לימור סון הר-מלך:  אני מאמינה שיש לנו דרך

לימור סון הר-מלך:  הוועדה הזו תפעל לטובת הרבה מאוד תחומים חשובים ולעתידה של מדינת ישראל

לימור סון הר-מלך:  עתיד טוב יותר בעזרת ה'

לימור סון הר-מלך:  תודה רבה לכולם

עמיחי אליהו: אמן

אביגדור ליברמן: קודם כל ברכותיי

אביגדור ליברמן:  אני כנראה היחידי פה בחדר שמלווה את הקרן הזאת מיום הקמתה

אביגדור ליברמן:  גם השינוי האחרון שהיה בחקיקה, הרי לא הצליחו להפעיל אותו עד 2021, עד שבנובמבר 2021 הבאתי יחד עם אורית פרקש הצעה לשינוי, ומאז יש כבר בקרן יותר מ-2 מיליארד שקלים

אביגדור ליברמן:  כלומר, לרשותך עומדים שם 90 מיליון שקל

אביגדור ליברמן:  אפשר בהחלט להשקיע אותם

אביגדור ליברמן:  קרן הרי אמורה לצבור לא 2

אביגדור ליברמן: 5 מיליארד שקל, אלא 50 מיליארד שקלים

אביגדור ליברמן:  סך הכול היא מפעילה את הפרויקטים על הריבית של 3

אביגדור ליברמן: 5%

אביגדור ליברמן:  אני חושב שראיתי בהסכמים הקואליציוניים שיש סעיף שבו מדברים על שינוי של תקנות הקרן

אביגדור ליברמן:  אני פשוט בא להזהיר שזאת תהיה טעות חמורה

אביגדור ליברמן:  הניסיון לשנות או לקחת את הכסף לא לנושאי חינוך או חברה או בריאות אלא לנושאים קואליציוניים, מימון הסכמים קואליציוניים, המשמעות היא – אני לא יודע אם אתם מבינים – מרחיקת לכת ובכלל זה הורדת דירוג האשראי של מדינת ישראל

אביגדור ליברמן:  אני עדיין בקשר עם הרבה אנשים בעולם, וכולם מסתכלים, קיבלנו יותר מאזהרה

אביגדור ליברמן:  כל שינוי כרגע ביעדים של הקרן, בתקנון של הקרן, בחקיקה, עלול לגרום פשוט להורדת דירוג האשראי, ואני לא רוצה מעבר לכך

אביגדור ליברמן:  לכן, זאת גם זכות גדולה וגם אחריות גדולה

אביגדור ליברמן:  ואני מקווה שנעבוד בצורה מושכלת

אביגדור ליברמן:  אני, למרות שאני הרבה שנים כאן והייתי בכל תפקיד מיניסטריאלי, ביקשתי להיות חבר בוועדה שלך

אביגדור ליברמן:  אני מקווה שנצליח ונוכל לעבוד ביחד

אביגדור ליברמן:  זה באמת אחד הדברים מעבר לכל המחלוקות

אביגדור ליברמן:  חשוב לשמור as is ובאמת להשתמש בכסף הזה לטובת עם ישראל נטו

אביגדור ליברמן:  לא לערבב את זה, לא לערבב פה שמחה בשמחה

אמיר אוחנה: תודה ליושבת-ראש, תודה לשר ולחברי הכנסת

לימור סון הר-מלך: תודה רבה

עמיחי אליהו: גברתי היושבת-ראש, מזל טוב על המינוי, שמחה גדולה

עמיחי אליהו:  אני חושב שזה באמת רגע מיוחד מאוד שאת נמצאת בראש ועדה שעתידה לעשות רק טוב

עמיחי אליהו:  שום דבר אחר חוץ מטוב

עמיחי אליהו:  זה מתנה

עמיחי אליהו:  תחשבי כמה שנים, דורות על גבי דורות, התמודדנו עם חוסר, עם חוסר בביטחון, חוסר ביכולות כלכליות, ויש פה, ליהנות מהפירות של העם הזה

עמיחי אליהו:      מה שמעניין, גם בפרשת השבוע הנוכחית שעברנו, זה הנושא שהיה, ואני חושב על הסקרנות שגרמה לבתיה בת פרעה להסתכל על התיבה הזו ששטה בנהר, התיבה של משה רבנו, ולהושיט את היד ולקחת אחריות

עמיחי אליהו:  הסקרנות שאפשר לומר במובן מסוים, הולידה את יציאת מצרים, הוציאה את היציאה שלנו מהמשבר הגדול הזה, מעבדות לחירות

עמיחי אליהו:  והסקרנות הזו של אישה שלקחה אחריות במשהו שנראה היה זרוק, והובילה אותו למקום טוב ושמרה עליו וטיפחה אותו

עמיחי אליהו:  אחרי זה יוביל את הסקרנות על הסנה – למה הסנה בוער באש והוא לא אוכל

עמיחי אליהו:       אני מאחל ומברך אותך שתהיה לך את ההנהגה הזאת של בתיה, את ההנהגה של משה רבנו, שהיא הנהגה שאחד הדברים המרכזיים בה זה היכולת לא להתעלם מעוולות

עמיחי אליהו:  לחקור אותם

עמיחי אליהו:  לא להסתפק בתשובות ראשוניות אלא כל הזמן לשאול שאלות, כדי לדאוג שהכסף הזה שמגיע לתושבי מדינת ישראל ישרת אותם בצורה הטובה ביותר להוביל טוב

עמיחי אליהו:  אני מברך אותך בעומק הלב, גם בשם חברי הסיעה וגם בשם עם ישראל

עמיחי אליהו:   תודה רבה

לימור סון הר-מלך: תודה רבה, שאני אזכה בעזרת ה'

יצחק קרויזר: גברתי היושבת-ראש, לימור, באמת התרגשות גדולה לראות אותך יושבת בוועדה למען עם ישראל תוצרת ארץ ישראל

יצחק קרויזר:  כמי שמכיר אותך, אני יודע שאת כל כולך עשייה למען עם ישראל בארץ ישראל

יצחק קרויזר:  אני חושב שאין יותר מתאימה ממך לשבת בוועדה כזו

יונתן מישרקי: לקחת לי את כל המילים, לא השארת לי מה להגיד

יצחק קרויזר: זה ייחשב שאני מברך בשם שנינו – עוצמה וסיעת ש"ס

יצחק קרויזר:  אין יותר מתאימה ממך לשבת בקרן הזו שדואגת לעם ישראל

יצחק קרויזר:  אני בטוח שתעשי פה עבודה מדהימה ומאחל לך הצלחה רבה

לימור סון הר-מלך: תודה רבה

לימור סון הר-מלך:       תראו איזה שם יפה יש לקרן הזאת: הקרן לאזרחי ישראל

לימור סון הר-מלך:  אני מקווה שבאמת נזכה גם לתת לה את התוכן שלשמה הוקמה

יונתן מישרקי: אני מאחל בשם כל החברים פה בהצלחה גדולה

יונתן מישרקי:  זאת כמו כפפה ליד הוועדה הזו בשבילך

יונתן מישרקי:  את באמת עם אחריות, עם רצינות, אישה שמחוברת לארץ הקודש בכל נימי נפשה

יונתן מישרקי:  בהצלחה לך ובהצלחה לנו

לימור סון הר-מלך: תודה רבה

אביגדור ליברמן: אם אני יכול לתת עצה אחת בכל זאת

אביגדור ליברמן:  הוועדה הזאת שאנחנו פשוט נתחיל לפעול נכון

אביגדור ליברמן:  זה פיקוח על הקרן

אביגדור ליברמן:  לקרן יש את הוועד, ההנהלה והדירקטוריון

אביגדור ליברמן:  אני רוצה שבישיבה הראשונה תזמיני אותם כדי שיהיה סנכרון בין הוועדה שהיא מפקחת על הקרן והנהלת הקרן עצמה וכולי

לימור סון הר-מלך: נכון

לימור סון הר-מלך:  זה שבוע הבא

לימור סון הר-מלך:  זה יקרה

ניסים ואטורי: אני עוד לא בירכתי

ניסים ואטורי:  איווט אל תברח

לימור סון הר-מלך: ניסים, לא אוותר לך גם אם תרצה

אביגדור ליברמן: אם טרחתי להגיע, סימן שזה חשוב לי

ניסים ואטורי: בסדר גמור

ניסים ואטורי:       הספקתי להכיר אותך בתקופה הקצרה הזאת, אנחנו לא מכירים הרבה שנים, אבל יש בך כולך לב ונשמה

ניסים ואטורי:  אני חושב שאין ראויה ממך להיות בוועדה הזאת, שכמו שאמרו חברים לפני, שאמורה לעשות טוב ותעשה טוב

ניסים ואטורי:  ואני סמוך ובטוח שאחת כמוך, שהכי ראויה לדעת לעשות את זה, בצורה הנכונה, בדרכים הנכונות, ולדעת לאן לתת ואיך לעשות למען עם ישראל

ניסים ואטורי:  תודה רבה לך

לימור סון הר-מלך: תודה

לימור סון הר-מלך:  ניסים, אתה בסבב

לימור סון הר-מלך:  אנחנו פה ברוטציה

ניסים ואטורי: אני סומך עליך שתגמרי את הכסף לפני

לימור סון הר-מלך: אני סומכת על האוצר שיגמור את הכסף לפני

אביגדור ליברמן: זה כסף שלא נגמר

ניסים ואטורי: לא נגמר? לא אמרת 2 מיליארד – חשבנו 100 מיליארד כששכנענו אותנו לקחת את הוועדה הזאת

אביגדור ליברמן: זה כסף שמתחדש כל הזמן

ניסים ואטורי: איווט, תספר לנו אחר כך איך מגדילים את התקציב הזה

לימור סון הר-מלך: הוא גדל באופן - - -     

עמיחי אליהו: צריך לספח את השטח שנתנו לחיזבאללה, ואז יהיה לך חגיגה

יצחק קרויזר: לא סתם שמו את לימור בוועדה הזאת

לימור סון הר-מלך: תראו, יש לנו ארץ מבורכת

לימור סון הר-מלך:  התפקיד של הוועדה שלנו הוא גם לדאוג שאנחנו נשתמש באוצרות שיש לנו פה, ולא בכאלה שמזהמים לנו את כל – בעזרת ה', אני משערת שיהיו פה מושגים חדשים שכולנו ביחד לומדים ונלמד

לימור סון הר-מלך:  אבל אין ספק שמדובר בוועדה מאוד מרתקת ומעניינת

לימור סון הר-מלך:  ובעיקר, בעזרת ה', גם תורמת לעם ישראל

לימור סון הר-מלך:       תודה, הישיבה נעולה